section_heading: Podatci o stripovskom junaku
paragraph_text: U već dva desetljeća Usagijevog lutanja drevnim Japanom odnosno koliko dugouhi junak živi u stripu, Usagi susreće razne likove od kojih svakako valja spomenuti barem neke poput Gennosukea ili kraće Gena, čestog Usagijevog suputnuka koji nastoji zaraditi kad god mu se ukaže prilika. U retrospektivnim pričama susrećemo Usagijevog senseija tj. učitelja Katsuichija. Tu je i Tomoe Ame, lukava i vješta ratnica, zasigurno najupečatljiviji predstavnik likova nježnijeg spola. Lepeza likova zaista je šarolika, osim već spomenutih susrećemo: Stray Dog, Kitsune, Zato-Ino, Lone Goat sa svojim sinom te mnoge, mnoge druge.